Page:Margaret and the minister; a true tale (1).pdf/7

 O for a drink of something cool,

Says ane, for I’m maist faintin;

Then let’s go in, another says,

For my puir head’s just rentin.

And I’ve the very best receipt,

The stomach fumes to scatter;

Then lose nae time and let us get

A waught o’ Soda Water.

Water will never do, says ane,

Gie me some cheese that’s on mittie,

And then a bumper o’ good gin,

Or sterling aquavitæ:

To make you right this is the plan,

’Twill make you fair and fatter;

But says the chiel that first began,

There’s nought like Soda Water.

If Soda Water be sae good,

Gang ye and drink your fill;

But I wad hae it understood,

That I'd prefer a gill;

Water’s a blessing, nae doubt, fixt,

And may it ne’er be missing;

But when wi’ whisky it is mixt,

It‘s then a double blessing.

On fixed air the hale house rang,

And pointed observations,

For some were right and some were wrang,

And some were out o‘ patience.

Ye dinna seem to be in haste,

For a‘ your chitter chatter;

Come bring it in, and let us taste

This self same Soda Water,